OpenLLM-France/wikimedia huggingface dataset:
# Sport Luanda e Benfica

L'Sport Luanda e Benfica, usualment anomenat Benfica de Luanda o simplement Benfica, és un club de futbol de la ciutat de Luanda, Angola.
El seu nom prové del club portuguès de l'Sport Lisboa e Benfica, amb el qual comparteix els colors i el logotip. Es fundà amb el nom de Sport Luanda e Benfica, canviant posteriorment a Saneamentos Rangol, retornant al nom original l'any 2000.

## Palmarès

* Copa angolesa de futbol:
** 2014
* Supercopa angolesa de futbol:
** 2007

## Referències

* ↑ «Colors del club». rsssf.com. [Consulta: 16 desembre 2017].
* ↑ «Angola 99». rsssf.com. [Consulta: 16 desembre 2017].
* ↑ «Football season ends with Benfica's League Cup conquest». ANGOP.com, 24-11-2014. Arxivat de l'original el 4 de març 2016. [Consulta: 26 novembre 2014].
# Smallwood

Smallwood és una concentració de població designada pel cens dels Estats Units a l'estat de Nova York. Segons el cens del 2000 tenia 566 habitants.

## Demografia

Segons el cens del 2000, Smallwood tenia 566 habitants, 259 habitatges, i 148 famílies. La densitat de població era de 141 habitants per km².
Dels 259 habitatges en un 22% hi vivien nens de menys de 18 anys, en un 46,3% hi vivien parelles casades, en un 8,9% dones solteres, i en un 42,5% no eren unitats familiars. En el 36,3% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,86.
Per edats la població es repartia de la següent manera: un 20% tenia menys de 18 anys, un 5,1% entre 18 i 24, un 24,9% entre 25 i 44, un 30,7% de 45 a 60 i un 19,3% 65 anys o més.
L'edat mediana era de 45 anys. Per cada 100 dones de 18 o més anys hi havia 100,4 homes.
La renda mediana per habitatge era de 46.845 $ i la renda mediana per família de 52.396 $. Els homes tenien una renda mediana de 50.104 $ mentre que les dones 50.375 $. La renda per capita de la població era de 31.035 $. Entorn del 6,9% de les famílies i el 8,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Smallwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Smallwood». American Fact Finder. Oficina del Cens dels Estats Units, 12-01-2010.
# Steinigtwolmsdorf

Steinigtwolmsdorf (alt sòrab: Wołbramecy) és un municipi alemany que pertany a l'estat de Saxònia. Es troba a 16 kilòmetres de Bischofswerda i a 19 kilòmetres de Bautzen. Limita amb Wilthen al nord, Schirgiswalde i Sohland a l'est, Lipová i Dolní Poustevna al sud i Neustadt i Neukirch/Lausitz a l'oest. Comprèn els districtes de Steinigtwolmsdorf, Ringenhain i Weifa (Motydło).
# Stefanie Petermichl

Stefanie Petermichl (1971) és una analista matemàtica alemanya que treballa com a professora a la Universitat de Tolosa, a França. Els temes de la seva recerca inclouen l'anàlisi harmònica, el càlcul complexes multivariable, el control estocàstic, i les equacions diferencials en derivades parcials el·líptiques.
Petermichl va estudiar a l'Institut de Tecnologia de Karlsruhe i va seguir els seus estudis de llicenciatura a la Universitat Estatal de Michigan, on va completar el doctorat l'any 2000, sota la supervisió d'Alexander Volberg. Després de fer estudis postdoctorals a l'Institut d'Estudis Avançats de Princeton i a la Universitat de Brown, es va unir al cos docent de la Universitat de Texas a Austin l'any 2005. Es va traslladar a la Universitat de Bordeus l'any 2007, i un altre cop a la de Tolosa al 2009. D'ençà de 2019 ocupa la Humboldt chair de la Universitat de Würzburg.
Petermichl va guanyar el Premi Salem l'any 2006. Va ser la primera dona a guanyar aquest premi. Al 2012, l'Acadèmia Francesa de Ciències li va atorgar el Premi Ernest Déchelle. Es va convertir en membre de l'Institut Universitari de França al 2013. Va ser conferenciant convidada al Congrés Internacional de Matemàtics de 2018, en què va parlar en la secció sobre Anàlisi i Àlgebres d'Operadors. Al 2016, li va ser atorgada una beca del Consell Europeu d'Investigació (ERC, per les seves sigles en anglès).

## Referències

* 1 2 Short vita, retrieved 2016-07-04.
* ↑ «Petermichl Stefanie, Prof. Dr. - Institut für Mathematik». University of Würzburg. [Consulta: 30 gener 2021].
* ↑ Notices of the American Mathematical Society.
* ↑ «Prizes, Awards, and Honors for Women Mathematicians». agnesscott.edu. [Consulta: 25 gener 2014].
* ↑ [Consulta: 4 juliol 2016].
* ↑ Member profile, Institut Universitaire de France, retrieved 2016-07-04.
* ↑ [Consulta: 24 febrer 2018].
* ↑ «Commutators, Hilbert and Riesz transforms, Shifts, Harmonic extensions and Martingales». CORDIS, European Commission. [Consulta: 30 gener 2021].
# Stefania schuberti

Stefania schuberti és una espècie de granota que es troba a Veneçuela.

## Referències

* Señaris, C. & La Marca, E. 2004. Stefania schuberti. Llista Vermella d'Espècies Amenaçades de la UICN 2006. Consulta: 8 de gener de 2008.
# Superlumínic

El terme superlumínic, o fenomen més ràpid que la llum, es refereix a la propagació d'informació o matèria a una velocitat superior a c (velocitat de la llum).

## Terminologia
### Viatjar més ràpid que la llum

En el context d'aquest article, més ràpid que la llum es refereix a transmetre informació o matèria a una velocitat superior a la constant c, aproximadament 300.000 km/s, que és el que es va definir com a velocitat de la llum. Això no és igual a viatjar més ràpid que la llum perquè:
* Alguns processos es propaguen a velocitats majors a c, però no porten informació (veure la secció Aparentment més ràpid que la llum d'aquest mateix article).
* La llum viatja a una velocitat donada per c/n quan no està en un buit, sinó que viatja en un mitjà amb índex de refracció equivalent a n, provocant que la llum es refracti; en altres materials una partícula pot viatjar més ràpid que la llum en tal medi c/n (encara que sempre més lent que c, la qual cosa provoca Radiació de Cherenkov).
Cap d'aquests fenòmens viola la Relativitat especial ni crea un problema de causalitat, per la qual cosa no es qualifiquen com més ràpids que la llum.

### Propietat superlumínica

La propietat superlumínica es refereix a la capacitat d'una partícula o mitja de transport o cos capaç d'enviar informació a una velocitat superior a (velocitat de la llum).
Les partícules hipotètiques amb la propietat superlumínica s'anomenen taquions.

## Vegeu també

* Paradoxa EPR
* Mètrica d'Alcubierre
* Tub de Kràsnikov
* Radiació de Txerenkov
* Viatge en el temps
# Stalin Rivas

Stalin Rivas (Puerto Ordaz, 5 d'agost de 1971) és un exfutbolista veneçolà de la dècada de 1990.
Fou 34 cops internacional amb la selecció de Veneçuela.
Pel que fa a clubs, fou jugador, entre d'altres, de Caracas Fútbol Club, Club Deportivo Los Millonarios i Standard Liège.
Trajectòria com a entrenador:
* 2006: Guaros FC
* 2007: Anzoátegui
* 2008: Mineros de Guayana

## Referències

* ↑ Venezuela - Record International Players
* ↑ Stalin Rivas a National-Football-Teams.com (anglès)
# TV Monaco

TV Monaco (estilitzat com TVMONACO) és un canal de televisió de servei públic del Principat de Mònaco, el qual va ser llançat l'1 de setembre de 2023. Aquest canal s'encarrega de la comunicació internacional del principat, després de la sortida dels estudis RMC de París el 2002 i la presa del 100% de TMC pel grup TF1 al juny de 2016. Entre els seus continguts, transmet una varietat de programes, que inclouen notícies, programes d'entrevistes i documentals, dissenyats per a mostrar i promoure la cultura monegasca.

## Història

Inicialment anomenada Monte-Carlo Riviera TV, originalment es va planejar el seu llançament a la fi de 2022. No obstant això, es va retardar fins al tercer trimestre de 2023. El 23 de març de 2023, es va anunciar un nou nom i data de llançament per al canal, de manera que l'emissora es denominaria TV Monaco i es llançaria oficialment l'1 de setembre de 2023. Així mateix, van anunciar plans per a sol·licitar la filiació a la Unió Europea de Radiodifusió i, si això succeeix, podria suposar el retorn de Mònaco al Festival de la Cançó d'Eurovisió a curt termini.
D'altra banda, el 18 d'abril de 2023 es van anunciar nous detalls sobre el servei. La programació estaria formada per notícies i esports en directe amb programació gravada per a la resta del dia. Aquest contingut consistiria inicialment en programació sense guió, però aniria agregant programació amb guió l'any o any i mig posterior al llançament. També es posaria l'accent en les preocupacions ambientals i la vida salvatge a Mònaco. El canal estaria disponible tant en plataformes lineals com digitals.
TV Monaco, que és finançada tant per l'Estat, a través de la publicitat, com de les vendes dels programes que produeix, és membre de TV5Monde, fet que permet que el seu contingut s'emeti en 200 països.

## Referències

* 1 2 Esteve. «Monte-Carlo Riviera TV officially joins TV5 Monde». Monaco Tribune, 13-12-2021. [Consulta: 3 octubre 2022].
* ↑ «Birth of a New TV Channel: Monte-Carlo Riviera». Hello Monaco, 16-07-2021. [Consulta: 3 octubre 2022].
* ↑ Marinet. «Monte-Carlo Riviera TV : le lancement retardé d'un an» (en francès). Monaco Hebdo, 10-04-2022. [Consulta: 3 octubre 2022].
* 1 2 Bonarrigo. «Monte-Carlo Riviera TV : un lancement « entre juin et septembre 2023 »» (en francès). L'Observateur de Monaco, 09-05-2022. [Consulta: 3 octubre 2022].
* ↑ «La future chaîne de télévision s’appellera finalement TVMONACO» (en francès). Monaco Matin, 23-03-2023. [Consulta: 15 abril 2022].
* ↑ Granger. «Monaco: Launching New Public Service Broadcaster Monte-Carlo Riviera». Eurovoix, 10-12-2021.
* ↑ Granger. «Monaco: TVMONACO to Launch September 1, 2023». Eurovoix, 15-04-2023.
* ↑ Barraclough. «TVMonaco to Focus on Environmental Issues When Channel Launches, Reflecting Concerns of Prince Albert II». Variety, 18-04-2023.
# Sylvilagus mansuetus

Sylvilagus mansuetus és una espècie de mamífer de la família Leporidae que viu a Mèxic.

## Referències

* Lagomorph Specialist Group 1996. Sylvilagus mansuetus Arxivat 2007-03-11 a Wayback Machine.. Llista Vermella d'Espècies Amenaçades de la UICN 2006. Consultat el 5 de maig del 2008.
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# Suite francesa

Suite francesa és el títol d'una sèrie de cinc novel·les projectada per l'escriptora francesa d'origen jueu Irène Némirovsky. El juliol de 1942, just després d'haver escrit els dos primers volums de la novel·la, Némirovsky va ser detinguda per la seva condició de jueva i enviada als camps de concentració on va morir víctima de l'Holocaust. El seu manuscrit va caure en l'oblit durant tot el segle XX fins que el 1998 una de les seves filles el va trobar. La seva obra finalment, es va publicar pòstumament amb el nom de Suite francesa el 2004 i fou guardonada amb el Premi Renaudot el mateix any.

## Adaptacions cinematogràfiques

* Suite française, una pel·lícula de 2014.
# Suite per a arpa (Britten)

Suite per a arpa, op. 83, és una obra de Benjamin Britten, de l'any 1969 i composta per a l'arpista gal·lès Osian Ellis.
Consta dels següents moviments:
* Overture
* Toccata
* Nocturne
* Fugue
* Hymn (St. Denio)

## Referències

* ↑ «Programa de mà» (en castellà). Fundación Juan March. [Consulta: 7 novembre 2018].
* ↑ Clark, Nicholas. «Biografia» (en castellà). Fundación Juan March. [Consulta: 29 octubre 2018].
# Séquia de Xirivella

La séquia de Xirivella és un un brancal de la séquia de Mislata, i forma part del gran sistema hidràulic de la séquia mare, que pren l'aigua per la banda dreta del riu.
El punt de partida històric de la séquia era les portes del molí de Cabot (desaparegut sota el nou caixer del riu), i es dirigia en direcció sud-oest per la part oriental del nucli antic del poble i que, mitjançant una dotzena de braçals i rolls secundaris, anava regant tot el terme.
Formen la séquia de Xirivella: el partidor de la séquia del Rajolar, el partidor del braç de Gori, el partidor del braç del forn, el partidor del braç de l'Alquerieta, el partidor del braç de l'Amet, el partidor de l'Ull de Bou, el roll d'Ul de Bou, el partidor del camí Fondo i el partidor del braç de Faitanar.

## Referències

* ↑ Selma Castell, Sergi. «Séquia de Xirivella». Universitat de València. [Consulta: 12 març 2023].
* ↑ Selma Castell, Sergi. Paisatges històrics, patrimoni i didàctica (les séquies i les hortes del Tribunal de les Aigües de València). Castelló de la Plana: Universitat Jaume I, 2014 (Tesi doctoral). ISBN 978-84-697-1679-3. Tesis Doctorals en Xarxa
# Sven Jacobsson

Sven Jacobsson (Göteborg, 17 d'abril de 1914 - Göteborg, 9 de juliol de 1983) fou un futbolista suec de les dècades de 1930 i 1940.
Fou 7 cops internacional amb la selecció sueca amb la qual participà en la Copa del Món de Futbol de 1938.
Pel que fa a clubs, defensà els colors de GAIS.

## Referències

* ↑ «1938 FIFA World Cup France». Arxivat de l'original el 2007-10-18. [Consulta: 15 agost 2020].
* ↑ Sven Jacobsson a worldfootball.net
* ↑ Sven Jacobsson a National-Football-Teams.com (anglès)
# Terachi

Terachi o Teraci fou un subestat de Negeri Sembilan, dependent de Sungai Ujong. Estava situat al nord d'aquest darrer estat a la frontera amb Selangor. Fou fundat a la meitat del segle xviii i els seus sobirans portaven el títol de Penghulu Luak Teraci. Hi ha una llista de sobirans però les dates són generalment desconegudes.
* Ahmad bin Mantris Maharaja meitad del segle XVIII
* Tengkis
* Tuk "Pecat"
* Dato
* Linsoh
* Sulung vers 1839
* Said
* Adil
* Jaal ?-1919
* Sohor 1919-?
* Arifin
* Ujang bin Yahya
* Lebai Hussin vers 1966

## Referències

* Governants de Teraci
# Teracàtries

Els teracàtries (llatí: Teracatriae) foren una tribu germànica del Nòric, a la riba del Danubi, probablement situada al sud dels Baemi, que són esmentats per Ptolemeu. Es desconeix d'on procedia aquest poble, juntament amb els racates, hom suposa que eren poblacions d'origen celta, potser supervivents de la destrucció dels volques tactòsages, que empesos pels quades i després exiliats pels marcomans, van acabar acantonats a la riba esquerra del Danubi.

## Referències

* ↑ Sir William Smith. A dictionary of Greek and Roman geography, Volume 2 (en anglès). John Murray, 1872.
* ↑ Galazak, José «A diarquia sueva: sociedade e poder no regnum dos Quados ocidentais e no Regnum Suevorum (358-585 d.C.)». Revista Portuguesa de Arqueologia, vol. 16, 2013, pàg. 326-327.
# Supercopa russa de futbol

La Supercopa russa de futbol (Суперкубок России) és una competició a partit únic de futbol que es disputa anualment a Rússia. Per raons de patrocini actualment s'anomena Supercopa russa TransTeleCom (ТрансТелеКом Суперкубок России). Hi prenen part el campió de la Lliga russa de futbol i el de la Copa russa de futbol. Si els dos campions són el mateix club, hi participa el segon classificat de la lliga. El partit es disputa a inicis de la següent temporada, normalment al març.

## Historial

| Temporada | Campió | Marcador | Finalista | Estadi | Espectadors |
| 2003 | FC Lokomotiv Moscou | 1 – 1 pr., 4–3 pen. | PFC CSKA Moscou | Estadi Lokomotiv, Moscou | 15000 |
| 2004 | PFC CSKA Moscou | 3 – 1 pr. | FC Spartak Moscou | Estadi Lokomotiv, Moscou | 18000 |
| 2005 | FC Lokomotiv Moscou | 1 – 0 | FC Terek Grozny | Estadi Lokomotiv, Moscou | 9000 |
| 2006 | PFC CSKA Moscou | 3 – 2 | FC Spartak Moscou | Estadi Lujniki, Moscou | 43000 |
| 2007 | PFC CSKA Moscou | 4 – 2 | FC Spartak Moscou | Estadi Lujniki, Moscou | 45000 |
| 2008 | FC Zenit Sant Petersburg | 2 – 1 | FC Lokomotiv Moscou | Estadi Lujniki, Moscou | 48000 |
| 2009 | PFC CSKA Moscou | 2 - 1 | FK Rubin Kazan | Estadi Lujniki, Moscou | |
| 2010 | FK Rubin Kazan | 1 - 0 | PFC CSKA Moscou | Estadi Lujniki, Moscou | |
| 2011 | FC Zenit Sant Petersburg | 1 - 0 | PFC CSKA Moscou | Estadi Kuban, Krasnodar | |
| 2012 | FK Rubin Kazan | 2 - 0 | FC Zenit Sant Petersburg | Estadi Metallurg, Samara | |
| 2013 | PFC CSKA Moscou | 3 - 0 | FC Zenit Sant Petersburg | Estadi Olimp - 2, Rostov del Don | |
| 2014 | PFC CSKA Moscou | 3 - 1 | FK Rostov | Estadi Kuban, Krasnodar | |
| 2015 | FC Zenit Sant Petersburg | 1 - 1, 4 - 2 pen. | FC Lokomotiv Moscou | Estadi Petrovski, Sant Petersburg | |
| 2016 | FC Zenit Sant Petersburg | 1 - 0 | PFC CSKA Moscou | Estadi Lokomotiv, Moscou | |
| 2017 | FC Spartak Moscou | 2 - 1 | FC Lokomotiv Moscou | Estadi Lujniki, Moscou | |
| 2018 | PFC CSKA Moscou | 1 - 0 | FC Lokomotiv Moscou | Estadi Nijni Novgorod, Nijni Nóvgorod | |
| 2019 | FC Lokomotiv Moscou | 3 - 2 | FC Zenit Sant Petersburg | Estadi Nijni Novgorod, Nijni Nóvgorod | |
| 2020 | FC Zenit Sant Petersburg | | | | |
# Tavi

* Per a altres significats, vegeu «Llista d'indústria auxiliar de la motocicleta als Països Catalans#Tavi».
Tavi fou un estat tributari protegit a l'agència de Kathiawar, prant de Jhalawar, presidència de Bombai, formada per un sol poble amb dos propietaris tributaris. La superfície era de 31 km² i la població el 1881 de 777 habitants.
Els ingressos s'estimaven en 271 lliures de les quals 31 eren pagades al govern britànic i unes 2 al nawab de Junagarh.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Teófilo Dueñas Samper

Teófilo Dueñas Samper (Puertollano, 11 d'agost de 1946) és un antic futbolista espanyol de la dècada de 1970.

## Trajectòria

Començà la seva carrera al Calvo Sotelo CF i a continuació al Rayo Vallecano. L'any 1970 fitxà pel FC Barcelona, club on jugà dues temporades. Fou l'autor dels dos gols que donaren la victòria al Barça a la Finalíssima de la Copa de les Ciutats en Fires enfront del Leeds United. També marcà un dels gols que van permetre al club passar a la final de Copa de l'any 1971, en un partit davant l'Atlético de Madrid, final que acabaria guanyant el Barça. Malgrat el seu bon paper durant la temporada 1971-72, en finalitzar la mateixa fou traspassat al Granada CF, on jugà cinc temporades. Finalitzà la seva carrera al Palencia CF.

## Palmarès

* Finalíssima de la Copa de les Ciutats en Fires:
** 1971
* Copa espanyola:
** 1970-71

## Referències

* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 3 4 «Dueñas». webdelcule.com. [Consulta: 1r octubre 2015].
* ↑ «40 anys de la finalíssima de la Copa de Fires». FC Barcelona, 01-09-2011. [Consulta: 1r octubre 2015].

## Enllaços externs

* Perfil a BDFutbol
# Temple d'Atena

* Per a altres significats, vegeu «temple d'Atena Nike».
El temple d'Atena Poliàs era un edifici situat a l'Acròpoli d'Atenes, construït abans del 625 aC en pedra i envoltat per un pòrtic de columnes de fusta, que substituí un important santuari dedicat a Atena del segle vii aC edificat alhora sobre un palau micènic.
Durant els anys 600-590 aC se li va construir la columnata de pedra i es va fer la decoració escultòrica dels frontons amb temes d'Hèracles. A l'època de Pisístrat, cap al 520 aC, es va reformar de nou i en un dels seus frontons es va realitzar una representació de la gigantomàquia, que tenia la deessa Atena Poliàs (protectora de la ciutat) com a tema principal. Les restes d'aquest temple poden observar-se entre el Partenó i l'Erectèon.

## Bibliografia

* José Pascual González: Apuntes para un viaje a Grecia. Segòvia: Editorial Nóstos, 2001. ISBN 84-609-3868-9.
* Acròpolis d'Atenes: Patrimoni de la Humanitat
1 Partenó - 2 Antic temple d'Atena - 3 Erectèon - 4 Estàtua d'Atena Pròmacos - 5 Propileu - 6 Temple de Nice Àptera - 7 Eleusínion - 8 Santuari d'Àrtemis Braurònia - 9 Calcoteca - 10 Pandrosèon - 11 Casa de les Arrèfores - 12 Altar d'Atena - 13 Santuari de Zeus Polieu - 14 Santuari de Pandíon - 15 Odèon d'Herodes Àtic - 16 Estoa d'Èumenes - 17 Santuari d'Asclepi - 18 Teatre de Dionís - 19 Odèon de Pèricles - 20 Tèmenos de Dionís :
# Theodor Svensen Reimestad

Theodor Svensen Reimestad (Hå, 28 d'abril de 1858 - Hennepin, 20 de febrer de 1920) fou un compositor i cantant noruec.
Estudià a Copenhaguen i Berlín i després es traslladà als Estats Units, on es dedicà principalment a l'ensenyament. Va prendre part en nombrosos concerts, i va publicar: Kampmelodier, cants populars (1888); Sangbogen, cants religiosos, entre els quals n'hi ha 67 de composició pròpia (1897), i Reimestad Album, cants amb acompanyament de piano. A més, és autor, d'un gran nombre de poesies publicades en les revistes escandinaves.

## Bibliografia

* Enciclopèdia Espasa, vol. 50, pàg. 358. (ISBN-84-239-4550-2)
# Theodor W. Hänsch

Theodor Wolfgang Hänsch (Heidelberg, Alemanya, 1941) és un físic i professor universitari alemany guardonat amb el Premi Nobel de Física l'any 2005.

## Biografia

Va néixer el 30 d'octubre de 1941 a la ciutat de Heidelberg, situada a l'estat alemany de Baden-Württemberg. Va estudiar física a la Universitat de Heidelberg, i després de realitzar el doctorat fou professor de física a la Universitat Stanford entre 1975 i 1986, on tingué, entre altres alumnes, Carl Wieman.
Actualment, és director de l'Institut Max Planck d'òptica quàntica i professor de física experimental i espectroscòpia làser a la Universitat Ludwig-Maximilians de Múnic.

## Recerca científica

L'any 1970, va desenvolupar un nou tipus de làser que va generar pulsacions lleugeres amb una resolució espectral extremadament alta, per la qual tots els fotons emesos del làser tenien gairebé la mateixa energia, generant així una precisió d'una part per milió. Usant aquest dispositiu, va tenir èxit per a amidar la freqüència de la transició de la línia de Balmer de l'hidrogen actiu amb una precisió molt més alta que no pas anteriorment s'havia aconseguit. Durant els últims anys 90, al costat dels seus companys de treball, va desenvolupar un nou mètode per a mesurar la freqüència de la llum làser a una precisió fins i tot més alta que abans. Posteriorment, aconseguí mesurar la línia de Lyman de l'hidrogen actiu a una precisió extraordinària, d'una porció en centenars de trilions.
L'any 2005, fou guardonat amb la meitat del Premi Nobel de Física, juntament amb el físic nord-americà John L. Hall, "per les seves contribucions al desenvolupament de l'espectroscòpia de precisió basada en làser". L'altra meitat del premi fou atorgada al físic Roy J. Glauber, per la seva contribució a la teoria quàntica de coherència òptica.

## Enllaços externs

* Pàgina de l'Institut Nobel, Premi Nobel de Física 2005 (anglès).
# Talk to Me (pel·lícula de 1984)

Talk to Me és una pel·lícula dramàtica estatunidenca independent del 1984 dirigida per Julius Potocsny i protagonitzada per l'actor Austin Pendleton en un estrany paper principal al cinema, i coprotagonitzada per Michael Murphy, Barbara Eda-Young, Dan Shor, Michael Tolan i un cameo d'aparició especial de Louise Fletcher. La pel·lícula va ser produïda per la Hollins Communications Institution per beneficiar l'American Institute for Stuttering, on Pendleton es va graduar.

## Referències

* ↑ Talk to me a bfi.org
* ↑ Talk to me a truetvmovies